བཙོ་ཐལའདུལ་སྦྱོང་དང་དུག་འདོན་བྱེད་སྟངས་ལ་མཚོན་ན།མཚོ་སྔོན་དང་།བོད་ལྗོངས།ཀན་སུའུ།སི་ཁྲོན་གྱི་ས་ཆ་སོ་སོ་ཚང་མས་རང་བཞིན་གྱིས་གསང་དམ་བྱས་ཏེ་ཕྱིར་སྒྲོག་གིན་མེད།དེའི་ཁྲོད་དུ་དཔལ་འབྱོར་གྱི་རྒྱུ་རྐྱེན་ཡོད་པའང་གྲུབ་མཐའ་མི་འདྲ་བའི་བར་གྱི་རྩོད་པ་ཡིན།བཙོ་ཐལ་འདུལ་སྦྱོང་གི་ལག་རྩལ་དེ་དུས་ཡུན་རིང་བོར་གསང་བའིལག་རྩལ་ཁྱད་པར་བཞིག་ཡིན་པའི་ཆ་ནས།དེ་དགེ་སློབ་བར་དུ་བརྒྱུད་སྤྲོད་བྱེད་ཀྱི་མེད་པས་ཆ་ལ་ལ་ནས་ཐེངས་མང་པོར་དེའི་རྒྱུན་ཆད་མྱོང་།ཉེ་རབས་ཀྱི་འདུལ་སྦྱོང་གི་ལག་རྩལ་ནི་བོད་རང་སྐྱོང་ལྗོངས་ཀྱི་མཁས་དབང་ཁྲོ་རུ་ཚེ་རྣམ་གྱིས་གསོ་རིག་བསྟན་བཅོས་སུ་བཀོད་པ་ལྟར་དུ་ལོ་མང་པོའི་རིང་གི་ལག་ལེན་མཉམ་མྱོང་བརྒྱུད།དུས་རབས་གོང་མའི་ལོ་རབས༧༠བའི་སྨད་དུ་སླར་གསོ་བྱས་པ་ཡིན།སེམས་ཅན་ཐམས་ཅད་ཀྱི་ཆེད་དུ་མཁས་དབང་ཁྲོ་རུ་ཚེ་རྣམ་གྱིས་བོད་ཁམས་ཀྱི་ས་ཆ་སོ་སོའི་བོས་སྨན་ཁང་དུ་འདུལ་སྦྱོང་གི་ལག་རྩལ་དེ་བརྒྱུད་སྤེལ་བྱས་ཏེ།རྒྱུན་ཆད་པའི་འདུལ་སྦྱོང་གི་ལག་རྩལ་དེ་རྒྱུན་འཛིན་དང་འཕེལ་རྒྱས་སུ་བཏང་།འོན་ཀྱང་།བཙོ་ཐལ་བཟོ་བར་རྒྱུ་ཆ་མང་པོ་དགོས་པ་དང་།གོ་རིམ་རྙིང་འཛིང་ཆེ་བ།གྲུབ་མཐའ་སོ་སོའི་བར་དུ་རྩོད་གཞི་ཡོད་པ་སོགས་ནི་ཕྱི་མིའི་བློ་ཁོག་ཏུ་ཤར་དཀའ་བ་ཞིག་ཡིན་ལ།དེར་ཚན་རིག་གིས་ལེགས་སྒྲིག་དང་དབྱེ་ཞིབ་བྱས་ཏེ་འགྲེལ་གསལ་བོ་ཞིག་རྒྱག་རྒྱུ་ནི་དོན་དག་ཧ་ཅང་དཀའ་མོ་ཞིག་ཡིན།བོད་སྨན་ལ་ལོ་རྒྱུས་ཀྱི་རྒྱུན་རིང་བོ་ལྡན་ཞིང་།གཅིག་གྱུར་ཡིན་པའི་བོད་སྨན་གྱི་ཚད་གཞི་བཀོལ་ནས་བོད་སྨན་སྨན་རྫས་འཕེལ་རྒྱས་སུ་གཏོང་རྒྱུ་ནི་བོད་སྨན་ཞིབ་འཇུག་གི་དོན་ལ་ཡོད་ཚད་ཕུལ་བའི་རྒན་རབས་པ་རྣམས་ཀྱི་ཚེ་གང་གི་རེ་འདོད་ཡིན།འོན་ཀྱང་དོན་དེ་སྒྲུབ་རྒྱུ་དེ་འདྲའི་སླ་མོ་ཞིག་གལ་ཡིན།